CELEX: 32017D0811
Language: el
Date: 2017-05-10 00:00:00
Title: Εκτελεστική απόφαση (ΕΕ) 2017/811 της Επιτροπής, της 10ης Μαΐου 2017, για την έγκριση του τροποποιημένου προγράμματος που υπέβαλε το Βέλγιο όσον αφορά την έγκριση επιχειρήσεων για τις ενδοενωσιακές συναλλαγές πουλερικών και αυγών για επώαση σύμφωνα με την οδηγία 2009/158/ΕΚ του Συμβουλίου [κοινοποιηθείσα υπό τον αριθμό C(2017) 2947] (Κείμενο που παρουσιάζει ενδιαφέρον για τον ΕΟΧ )

12.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 121/47
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/811 ΤΗΣ ΕΠΙΤΡΟΠΉΣ
   της 10ης Μαΐου 2017
   για την έγκριση του τροποποιημένου προγράμματος που υπέβαλε το Βέλγιο όσον αφορά την έγκριση επιχειρήσεων για τις ενδοενωσιακές συναλλαγές πουλερικών και αυγών για επώαση σύμφωνα με την οδηγία 2009/158/ΕΚ του Συμβουλίου
   
      
         [κοινοποιηθείσα υπό τον αριθμό C(2017) 2947]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2009/158/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν το ενδοκοινοτικό εμπόριο και τις εισαγωγές πουλερικών και αυγών για επώαση (1), και ιδίως το άρθρο 3 παράγραφος 2 στοιχείο β),
   Εκτιμώντας τα ακόλουθα:
   
               (1)
            
            
               Το άρθρο 3 παράγραφος 1 της οδηγίας 2009/158/ΕΚ ορίζει ότι τα κράτη μέλη υποβάλλουν στην Επιτροπή πρόγραμμα που προσδιορίζει τα εθνικά μέτρα που σκοπεύουν να εφαρμόσουν για να εξασφαλίσουν την τήρηση των κανόνων που ορίζονται στο παράρτημα II σχετικά με την έγκριση επιχειρήσεων για τις ενδοκοινοτικές συναλλαγές πουλερικών και αυγών για επώαση.
            
         
               (2)
            
            
               Το βελγικό πρόγραμμα εγκρίθηκε πρόσφατα με την απόφαση 2004/835/ΕΚ της Επιτροπής (2).
            
         
               (3)
            
            
               Οι βελγικές αρχές υπέβαλαν στις 24 Οκτωβρίου 2016 τροποποιημένο πρόγραμμα και ζήτησαν την έγκριση των τροποποιήσεων οι οποίες λαμβάνουν υπόψη την πρόοδο των μεθόδων διάγνωσης ασθενειών που υπόκεινται στα προγράμματα υγειονομικού ελέγχου που ορίζονται στο κεφάλαιο III του παραρτήματος II της οδηγίας 2009/158/ΕΚ.
            
         
               (4)
            
            
               Το εν λόγω τροποποιημένο πρόγραμμα εξετάστηκε από την Επιτροπή και πληροί τα κριτήρια που καθορίζονται στην οδηγία 2009/158/ΕΚ και επιτρέπει την επίτευξη των στόχων της εν λόγω οδηγίας, με την επιφύλαξη της αποτελεσματικής εφαρμογής και τακτικής επικαιροποίησής του από το Βέλγιο. Συνεπώς, πρέπει να εγκριθεί.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται το τροποποιημένο πρόγραμμα που υπέβαλε το Βέλγιο στην Επιτροπή στις 24 Οκτωβρίου 2016, το οποίο προσδιορίζει τα εθνικά μέτρα που πρέπει να εφαρμοστούν για την εξασφάλιση της τήρησης των κανόνων που ορίζονται στο παράρτημα II της οδηγίας 2009/158/ΕΚ για την έγκριση επιχειρήσεων για τις ενδοενωσιακές συναλλαγές πουλερικών και αυγών για επώαση, που προβλέπονται στο άρθρο 3 παράγραφος 1 της εν λόγω οδηγίας.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 10 Μαΐου 2017.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 343 της 22.12.2009, σ. 74.
   
      (2)  Απόφαση 2004/835/ΕΚ της Επιτροπής, της 3ης Δεκεμβρίου 2004, για την έγκριση σχεδίων όσον αφορά την έγκριση επιχειρήσεων για τις ενδοκοινοτικές συναλλαγές πουλερικών και αυγών για επώαση (ΕΕ L 360 της 7.12.2004, σ. 28).